# RASEINIŲ RAJONO SAVIVALDYBĖS ADMINISTRACIJOS

**BIUDŽETO IR FINANSŲ ANALIZĖS SKYRIUS**

**AIŠKINAMASIS RAŠTAS**

**Dėl TARYBOS sprnedimo „DĖL RASEINIŲ RAJONO SAVIVALDYBĖS 2019 METŲ KONSOLIDUOTŲJŲ ATASKAITŲ RINKINIO PATVIRTINIMO“ projekto**

2020 m. rugpjūčio 5 d.

Raseiniai

|  |
| --- |
| **1. Parengto projekto tikslai ir uždaviniai.** |
| Įstatymų nustatyta tvarka patvirtinti Raseinių rajono savivaldybės 2019 metų konsoliduotųjų ataskaitų rinkinį, kurį sudaro Konsoliduotųjų biudžeto vykdymo ataskaitų rinkinys ir Konsoliduotųjų finansinių ataskaitų rinkinys. Vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, išimtinė savivaldybės tarybos kompetencija – savivaldybės biudžeto ir savivaldybės konsoliduotųjų ataskaitų rinkinio tvirtinimas Biudžeto sandaros įstatymo ir Viešojo sektoriaus atskaitomybės įstatymo nustatyta tvarka, prireikus savivaldybės biudžeto tikslinimas.Konsoliduotųjų biudžeto vykdymo ataskaitų rinkinį sudaro Biudžeto pajamų ir išlaidų plano vykdymo ataskaita, Biudžeto išlaidų sąmatos vykdymo ataskaita ir Biudžeto vykdymo ataskaitų aiškinamasis raštas.Konsoliduotųjų finansinių ataskaitų rinkinį sudaro Finansinės būklės ataskaita, Veiklos rezultatų ataskaita, Pinigų srautų ataskaita, Grynojo turto pokyčių ataskaita ir Aiškinamasis raštas. Raseinių rajono savivaldybės 2019 m. konsoliduotųjų finansinių ataskaitų rinkinys parengtas vadovaujantis Viešojo sektoriaus apskaitos ir finansinės atskaitomybės standartais bei kitais teisės aktais, reglamentuojančiais viešojo sektoriaus subjektų finansinių ataskaitų rengimo tvarką.Subjektų grupę sudarančių viešojo sektoriaus subjektų finansinės ataskaitos sujungtos Viešojo sektoriaus apskaitos ir finansinės atskaitomybės standartų (toliau – VSAFAS) nustatyta tvarka ir teikiamos kaip vienas finansinių ataskaitų rinkinys. Raseinių rajono savivaldybės konsoliduotųjų finansinių ataskaitų rinkinio grupę sudaro 40 viešojo sektoriaus subjektų, iš jų: 30 - biudžetinės įstaigos, 9 – kontroliuojamos viešosios įstaigos ir Savivaldybės iždas. Finansinės būklės ataskaitoje, pagal 2019 m. gruodžio 31 d. duomenis, iš viso turto paskutinę ataskaitinio laikotarpio dieną buvo 94 815,19 tūkst. Eur, iš kurių 87 997,14 tūkst. Eur sudarė ilgalaikis turtas (iš jų nematerialusis turtas – 214,54 tūkst. Eur, materialusis turtas – 72 525,67 tūkst. Eur ir finansinis turtas – 15 256,93 tūkst. Eur), 154,11 tūkst eur – biologinis turtas ir 6 663,95 tūkst. Eur – trumpalaikis turtas (iš jų atsargos – 333,05 tūkst. Eur, išankstiniai apmokėjimai – 48,8 tūkst. Eur, per vienerius metus gautinos sumos – 3 531,87 tūkst. Eur bei pinigai ir pinigų ekvivalentai – 2 750,23 tūkst. Eur). Finansavimo sumos paskutinę ataskaitinio laikotarpio dieną sudarė 50 995,27 tūkst. Eur, iš kurių 29 769,01 tūkst. Eur - iš valstybės biudžeto. Įsipareigojimai sudarė 12 348,91 tūkst. Eur (iš kurių ilgalaikiai įsipareigojimai – 5 685,43 tūkst. Eur, iš jų 5 685,43 tūkst. Eur - Savivaldybės iždo ilgalaikiai finansiniai įsipareigojimai; trumpalaikiai įsipareigojimai – 6 663,49 tūkst. Eur, iš kurių 1 400,82 tūkst. Eur - tiekėjams mokėtinos sumos, 2 072,97 tūkst. Eur - sukauptos mokėtinos sumos). Grynasis turtas paskutinę ataskaitinio laikotarpio dieną sudarė 31 443,82 tūkst. Eur. Veiklos rezultatų ataskaitoje, pagal 2019 m. gruodžio 31 d. duomenis, pagrindinės veiklos pajamos per ataskaitinį laikotarpį sudarė 60 650,95 tūkst. Eur, o pagrindinės veiklos sąnaudos – 59 911,48 tūkst. Eur. Pagrindinės veiklos perviršis – 739,47 tūkst. Eur, grynasis perviršis – 827,61 tūkst. Eur. Lietuvos Respublikos viešojo sektoriaus atskaitomybės įstatymo nustatyta tvarka konsoliduotųjų finansinių ataskaitų rinkinys buvo pateiktas Savivaldybės Kontrolės ir audito tarnybai. Gauta teigiama išvada. Metinis 2019 m. konsoliduotųjų finansinių ataskaitų rinkinys pateiktas Finansų ministerijai ir paskelbtas Raseinių rajono savivaldybės interneto svetainėje. |
| **2. Kokių pozityvių rezultatų laukiama.** |
|  Bus įvykdyti teisės aktų reikalavimai. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Galimų neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
|  Antikorupcinio vertinimo nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Gauta Raseinių rajono savivaldybės Kontrolės ir audito tarnybos 2020 m. liepos 17 d. audito išvada Nr. A-3( 1). |
| **6. Numatomo teisinio reguliavimo poveikio vertinimas (norminio pobūdžio teisės** **aktams)** |
| **7. Projekto autorius ar autorių grupė.** |
| Raseinių rajono savivaldybės administracijos Biudžeto ir finansų analizės skyrius. |

Biudžeto ir finansų analizės skyriaus vedėja Dalia Andriulienė

(Autorius, pareigos) (parašas) (vardas, pavardė)